POZÍCIA RADY (EÚ) č. 11/2010 V PRVOM ČÍTANÍ

na účely prijatia smernice Európskeho parlamentu a Rady o rámci na zavedenie inteligentných dopravných systémov v oblasti cestnej dopravy a na rozhrania s inými druhmi dopravy

Prijatie Radou 10. mája 2010

(Text s významom pre EHP)

(2010/C 203 E/01)

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 91,

so zreteľom na návrh Európskej komisie,

so zreteľom na stanovisko Európskeho hospodárskeho a sociálneho výboru (1),

po porade s Výborom regiónov,

konajúc v súlade s riadnym legislatívnym postupom (2),

keďže:

IDS začleňujú telekomunikácie, elektronické zariadenia a informačné technológie do dopravného inžinierstva na účely plánovania, projektovania, prevádzky, údržby a riadenia dopravných systémov. Uplatňovanie informačných a komunikačných technológií na oblasť cestnej dopravy a jej rozhrania s inými druhmi dopravy významne prispeje k zníženiu vplyvu cestnej dopravy na životné prostredie, ako aj k zlepšeniu účinnosti, vrátane energetickej účinnosti, bezpečnosti a ochrany cestnej premávky, vrátane prepravy nebezpečného tovaru, k zlepšeniu verejnej bezpečnosti a osobnej a nákladnej mobility, pričom zároveň zabezpečí fungovanie vnútorného trhu ako aj zvýšenú úroveň konkurencieschopnosti a zamestnanosti. Avšak aplikácie IDS by nemali mať vplyv na záležitosti týkajúce sa národnej bezpečnosti alebo záležitosti týkajúce sa obrany.

Na účely zabezpečenia koordinovaného a účinného zavádzania IDS v rámci celej Únie by sa mali zaviesť špecifikácie vrátane prípadných noriem, ktoré budú ďalej vymedzovať podrobné ustanovenia a postupy. Komisia by mala predtým, ako prijme akékoľvek špecifikácie, posúdiť ich zhodu s určitými vymedzenými zásadami ustanovenými v prílohe II. Uprednostniť by sa mali v prvom rade štyri hlavné oblasti vývoja a zavádzania IDS. V rámci týchto štyroch oblastí by sa mali zaviesť prioritné opatrenia pre rozvoj a používanie špecifikácií a noriem. Počas ďalšieho vykonávania IDS by sa mala zohľadňovať existujúca infraštruktúra IDS, ktorú zaviedli jednotlivé členské štáty, a to z hľadiska technického pokroku a vynaložených finančných nákladov.

Špecifikácie by mali okrem iného zohľadňovať získané skúsenosti a výsledky v oblasti IDS, predovšetkým v súvislosti s iniciatívou eSafety, ktorú Komisia začala realizovať v apríli 2002, a mali by na nich budovať. Komisia ustanovila na základe tejto iniciatívy fórum eSafety s cieľom podporovať a ďalej uplatňovať odporúčania na podporu vývoja, zavádzania a využívania systémov eSafety.

Zavádzanie a využívanie aplikácií a služieb IDS bude zahŕňať aj spracovanie osobných údajov. Takéto spracovanie by sa malo realizovať v súlade s právom Únie, ktoré sú stanovené najmä v smernici Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (3) a v smernici Európskeho parlamentu a Rady 2002/58/ES z 12. júla 2002 týkajúcej sa spracovávania osobných údajov a ochrany súkromia v sektore elektronických komunikácií (4) . Pri používaní aplikácií IDS by sa okrem iného mali uplatňovať zásady obmedzenia účelu a minimalizácie údajov.

Ako jedna zo zásad zvyšovania ochrany súkromia jednotlivcov by sa mala podporovať anonymizácia. Pokiaľ ide o otázky súvisiace s ochranou údajov a súkromia v oblasti zavádzania aplikácií a služieb IDS, Komisia by mala podľa potreby konzultovať Európskeho dozorného úradníka pre ochranu údajov a požiadať o stanovisko pracovnej skupiny na ochranu jednotlivcov so zreteľom na spracovanie osobných údajov zriadenej podľa článku 29 smernice 95/46/ES.

Zavádzanie a využívanie aplikácií a služieb IDS, a predovšetkým informačných služieb o doprave a cestovaní, bude zahŕňať spracovanie a využívanie údajov o cestnej sieti, dopravných informácií a cestovných údajov, ktoré vlastnia orgány verejného sektoru členských štátov v zmysle príslušných dokumentov, ktoré sú ich súčasťou. Takéto spracovanie a využívanie údajov by sa malo uskutočňovať v súlade so smernicou Európskeho parlamentu a Rady 2003/98/ES zo 17. novembra 2003 o opakovanom použití informácií verejného sektora (5) .

Vo vhodných prípadoch by špecifikácie mali zahŕňať podrobné ustanovenia zakladajúce postup, ktorým sa riadi posúdenie zhody alebo vhodnosti na použitie komponentov. Tieto ustanovenia by sa mali zakladať na rozhodnutí Európskeho parlamentu a Rady č. 768/2008/ES z 9. júla 2008 o spoločnom rámci na uvádzanie výrobkov na trh (6) , najmä v súvislosti s modulmi pre rozličné fázy postupov posudzovania zhody. Rámec pre typové schválenie motorových vozidiel a ich častí alebo príslušného vybavenia sa už zriadil smernicou 2007/46/ES (7) , smernicou 2002/24/ES (8) a smernicou 2003/37/ES (9) , ktorými sa ustanovujú pravidlá typového schválenia dvoj- a trojkolesových motorových vozidiel, resp. častí poľnohospodárskych alebo lesných traktorov alebo ich príslušného vybavenia. Z tohto dôvodu by ustanovenie posudzovania zhody zariadení a aplikácií, na ktoré sa vzťahujú tieto smernice, bolo duplicitné. Zároveň platí, že hoci sa tieto smernice uplatňujú na zariadenia súvisiace s IDS nainštalované vo vozidlách, neuplatňujú sa na zariadenia a softvér IDS externej cestnej infraštruktúry. V takýchto prípadoch by špecifikácie mohli ustanovovať postupy posudzovania zhody. Tieto postupy by sa mali obmedzovať iba na nevyhnutné aspekty každého jednotlivého prípadu.

Na účely uplatňovania aplikácií IDS by sa mali využívať inovačné technológie, ako zariadenia rádiofrekvenčnej identifikácie (RFID), alebo EGNOS/Galileo, a to najmä na lokalizáciu a sledovanie nákladu na jeho prepravnej trase a v rámci rozličných druhov prepravy.

Hlavné zainteresované subjekty, ako sú poskytovatelia služieb IDS, združenia užívateľov IDS, prevádzkovatelia dopravy a zariadení, zástupcovia výrobných odvetví, sociálni partneri, profesijné združenia a miestne orgány by mali mať možnosť poskytovať Komisii poradenstvo v oblasti obchodných a technických aspektov zavádzania IDS v rámci Únie. Komisia by na tento účel mala zriadiť poradnú skupinu pre IDS a zabezpečiť tak úzku spoluprácu so zainteresovanými stranami a členskými štátmi. Činnosť tejto skupiny by mala byť transparentná a jej výsledky by sa mali dať k dispozícii výboru zriadenému touto smernicou.

Keďže cieľ tejto smernice, a to zabezpečiť koordinované a koherentné zavádzanie interoperabilných inteligentných dopravných systémov v celej Únii, nie je možné uspokojivo dosiahnuť na úrovni členských štátov a/alebo v rámci súkromného sektora, ale z dôvodov jeho rozsahu a dôsledkov ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie tohto cieľa.

PRIJALI TÚTO SMERNICU:

Článok 1

Predmet úpravy a rozsah pôsobnosti

1. Touto smernicou sa zavádza rámec na podporu koordinovaného a koherentného zavádzania a používania inteligentných dopravných systémov (IDS) v rámci Únie, najmä v cezhraničnom styku medzi členskými štátmi, a stanovujú sa ňou všeobecné podmienky potrebné na tento účel.

2. Táto smernica ustanovuje vývoj špecifikácií pre činnosť v prioritných oblastiach uvedených v článku 2, ako aj vývoj prípadných potrebných noriem.

3. Táto smernica sa uplatňuje na aplikácie a služby IDS v oblasti cestnej dopravy a ich rozhrania s inými druhmi dopravy bez toho, aby boli dotknuté záležitosti týkajúce sa národnej bezpečnosti alebo záležitosti potrebné v záujme obrany.

Článok 2

Prioritné oblasti

1. Na účely tejto smernice sú pre vývoj a používanie špecifikácií a noriem prioritnými tieto oblasti:

2. Rozsah týchto prioritných oblastí sa podrobnejšie ustanovuje v prílohe I.

Článok 3

Prioritné opatrenia

V rámci prioritných oblastí sú pre vývoj a používanie špecifikácií a noriem prioritné tieto opatrenia, ktoré sa ustanovujú v prílohe I:

Článok 4

Vymedzenie pojmov

Na účely tejto smernice sa uplatňujú tieto vymedzenia pojmov:

„zraniteľní užívatelia ciest“ sú nemotorizovaní užívatelia ciest, ako chodci a cyklisti, ako aj motocyklisti a osoby so zdravotným postihnutím alebo osoby so zníženou pohyblivosťou alebo schopnosťou orientácie;

Článok 5

Zavádzanie IDS

1. Členské štáty prijmú opatrenia potrebné na to, aby sa špecifikácie prijaté Komisiou v súlade s článkom 6 uplatňovali na aplikácie a služby IDS po ich zavedení v súlade so zásadami v prílohe II. Tým nie je dotknuté právo každého členského štátu rozhodovať o zavádzaní takýchto aplikácií a služieb na svojom území. Toto právo sa nedotýka žiadneho legislatívneho aktu prijatého podľa druhého pododseku článku 6 ods. 2.

2. Členské štáty sa tiež usilujú spolupracovať v prioritných oblastiach, pokiaľ sa neprijali žiadne špecifikácie.

Článok 6

Špecifikácie

1. Komisia najprv prijme špecifikácie potrebné na zabezpečenie kompatibility, interoperability a kontinuity pri zavádzaní a prevádzkovom používaní IDS pre prioritné opatrenia.

2. Cieľom Komisie je prijať špecifikácie pre jedno alebo viaceré prioritné opatrenia do … (17).

Komisia najneskôr 12 mesiacov po prijatí potrebných špecifikácií pre prioritné opatrenie, po uskutočnení hodnotenia vplyvu vrátane analýzy nákladov a prínosov, prípadne predloží Európskemu parlamentu a Rade návrh na realizáciu tohto prioritného opatrenia v súlade s článkom 294 ZFEÚ.

3. Po tom, čo sa prijmú špecifikácie pre dané prioritné opatrenie, Komisia prijme špecifikácie zabezpečujúce kompatibilitu, interoperabilitu a kontinuitu pri zavádzaní a prevádzkovom používaní IDS pre iné opatrenia v prioritných oblastiach.

4. Pokiaľ to je relevantné, a v závislosti od oblasti špecifikácie, špecifikácia zahŕňa ustanovenia jedného alebo viacerých z týchto typov:

5. Bez toho, aby boli dotknuté postupy ustanovené smernicou 98/34/ES a pokiaľ to nebráni interoperabilite, špecifikácie podľa potreby určia podmienky, za ktorých členské štáty môžu, po informovaní Komisie, ustanoviť dodatočné pravidlá pre poskytovanie služieb IDS na celom ich území alebo jeho časti.

6. Špecifikácie sa podľa potreby zakladajú na ktorejkoľvek z noriem uvedených v článku 8.

Špecifikácie sa v prípade potreby zabezpečia pomocou posúdenia zhody v súlade s rozhodnutím č. 768/2008/ES.

Špecifikácie musia byť v súlade so zásadami ustanovenými v prílohe II.

7. Komisia pred prijatím špecifikácií uskutoční hodnotenie vplyvu vrátane analýzy nákladov a prínosov.

Článok 7

Delegované akty

1. Komisia v súvislosti so špecifikáciami môže prijať delegované akty v súlade s článkom 290 ZFEÚ. Pri prijímaní takýchto delegovaných aktov Komisia koná v súlade s príslušnými ustanoveniami tejto smernice, predovšetkým s článkom 6 a prílohou II.

2. Pre každé prioritné opatrenie sa prijme samostatný delegovaný akt.

3. V prípade delegovaných aktov uvedených v tomto článku sa uplatňuje postup ustanovený v článkoch 12, 13 a 14.

Článok 8

Normy

1. Normy potrebné na zabezpečenie interoperability, kompatibility a kontinuity v rámci zavádzania a operačného používania IDS sa vytvárajú v prioritných oblastiach a pre prioritné opatrenia. Európska komisia na tento účel, po porade s výborom uvedeným v článku 15 požiada príslušné orgány pre normalizáciu v súlade s postupom ustanoveným v smernici 98/34/ES, aby vynaložili všetko úsilie potrebné na rýchle prijatie týchto noriem.

2. Pri vydávaní mandátu pre normalizačné orgány sa dodržiavajú zásady ustanovené v prílohe II, ako aj akékoľvek funkčné ustanovenia zahrnuté do špecifikácie prijatej podľa článku 6.

Článok 9

Nezáväzné opatrenia

Komisia môže v súlade s poradným postupom uvedeným v článku 15 ods. 2 prijať usmernenia a iné nezáväzné opatrenia na uľahčenie spolupráce členských štátov týkajúcej sa prioritných oblastí.

Článok 10

Pravidlá týkajúce sa ochrany súkromia, bezpečnosti a opakovaného použitia informácií

1. Členské štáty zabezpečia, aby sa spracovanie osobných údajov potrebných na prevádzku aplikácií a služieb IDS uskutočňovalo v súlade s pravidlami Únie o ochrane základných práv a slobôd jednotlivcov, najmä so smernicou 95/46/ES a smernicou 2002/58/ES.

2. Členské štáty predovšetkým zabezpečia, aby boli osobné údaje chránené pred zneužitím vrátane nezákonného prístupu, zmeny alebo straty.

3. Bez toho, aby bol dotknutý odsek 1, sa na účely zaistenia ochrany súkromia v súvislosti s prevádzkovaním aplikácií a služieb IDS podľa potreby podporuje používanie anonymných údajov.

Bez toho, aby bola dotknutá smernica 95/46/ES, sa osobné údaje spracúvajú iba pokiaľ je to nevyhnutné pre takéto prevádzkovanie aplikácií a služieb IDS.

4. Pokiaľ ide o uplatňovanie smernice 95/46/ES, a najmä v súvislosti s osobitnými kategóriami osobných údajov, členské štáty tiež zaistia dodržiavanie ustanovení o súhlase so spracúvaním takýchto osobných údajov.

5. Uplatňuje sa smernica 2003/98/ES.

Článok 11

Pravidlá týkajúce sa zodpovednosti

Členské štáty zabezpečia, že otázky týkajúce sa zodpovednosti súvisiace so zavedením a používaním aplikácií a služieb IDS, stanovených v špecifikáciách prijatých v súlade s článkom 6, sa riešia v súlade s právom Únie, predovšetkým smernicou Rady 85/374/EHS z 25. júla 1985 o aproximácii zákonov, iných právnych predpisov a správnych opatrení členských štátov o zodpovednosti za chybné výrobky (18), ako aj príslušnými vnútroštátnymi právnymi predpismi.

Článok 12

Vykonávanie delegovania právomoci

1. Právomoc prijímať delegované akty uvedené v článku 7 sa Komisii udeľuje na obdobie siedmich rokov od … (19). Komisia predloží správu týkajúcu sa delegovaných právomocí najneskôr šesť mesiacov pred uplynutím päťročného obdobia po … (19).

2. Komisia oznamuje delegovaný akt Európskemu parlamentu a Rade súčasne, a to hneď po jeho prijatí.

3. Právomoc prijímať delegované akty udelená Komisii podlieha podmienkam stanoveným v článkoch 13 a 14.

Článok 13

Odvolanie delegovania právomoci

1. Delegovanie právomoci uvedené v článku 7 môže Európsky parlament alebo Rada kedykoľvek odvolať.

2. Inštitúcia, ktorá začala vnútorný postup s cieľom rozhodnúť, či delegovanie právomocí odvolať, o tom informuje druhú inštitúciu a Komisiu v primeranom čase pred prijatím konečného rozhodnutia, pričom uvedie delegované právomoci, ktorých by sa odvolanie mohlo týkať, a možné dôvody odvolania.

3. Rozhodnutím o odvolaní sa ukončuje delegovanie právomocí v ňom uvedených. Rozhodnutie nadobudne účinnosť okamžite alebo k neskoršiemu dátumu, ktorý je v ňom určený. Rozhodnutie neovplyvní platnosť už účinných delegovaných aktov. Rozhodnutie sa uverejní v Úradnom vestníku Európskej únie.

Článok 14

Námietky voči delegovaným aktom

1. Európsky parlament alebo Rada môžu voči delegovanému aktu vzniesť námietky v lehote dvoch mesiacov odo dňa oznámenia.

Na podnet Európskeho parlamentu alebo Rady sa táto lehota predĺži o dva mesiace.

2. Ak do uplynutia tejto lehoty Európsky parlament ani Rada nevzniesli námietku voči delegovanému aktu, tento akt sa uverejní v Úradnom vestníku Európskej únie a nadobudne účinnosť dňom v ňom uvedeným.

Delegovaný akt sa môže uverejniť v Úradnom vestníku Európskej únie a nadobudnúť účinnosť pred uplynutím tejto lehoty, ak Európsky parlament a Rada informovali Komisiu o tom, že nemajú v úmysle vzniesť námietky.

3. Delegovaný akt nenadobudne účinnosť v prípade, ak Európsky parlament alebo Rada voči nemu vzniesli námietky. Inštitúcia, ktorá vznesie námietky, uvedie dôvody vznesenia námietok voči delegovanému aktu.

Článok 15

Výbor

1. Komisii pomáha výbor pre európske IDS.

2. Ak sa odkazuje na tento odsek, uplatňuje sa článok 3 a článok 7 rozhodnutia 1999/468/ES so zreteľom na jeho článok 8.

Článok 16

Poradná skupina pre európske IDS

Komisia zriadi poradnú skupinu pre európske IDS, ktorá jej poskytuje poradenstvo v obchodných a technických aspektoch zavádzania a používania IDS v Únii. Táto skupina pozostáva zo zástupcov príslušných poskytovateľov služieb IDS na vysokej úrovni, združení užívateľov, prevádzkovateľov dopravy a zariadení, výrobných odvetví, sociálnych partnerov, profesijných organizácií, miestnych orgánov a iných príslušných fór.

Článok 17

Podávanie správ

1. Členské štáty predložia Komisii do … (20) správu o svojej vnútroštátnej činnosti a projektoch súvisiacich s prioritnými oblasťami.

2. Členské štáty predložia Komisii do … (21) informácie o vnútroštátnych opatreniach v oblasti IDS plánovaných na nasledujúce obdobie päť rokov.

Usmernenia pre podávanie správ členskými štátmi sa prijmú v súlade s konzultačným postupom uvedeným v článku 15 ods. 2.

3. Po počiatočnej správe podávajú členské štáty následne každé tri roky správu o pokroku dosiahnutom v oblasti realizácie opatrení uvedených v odseku 1.

4. Komisia podáva Európskemu parlamentu a Rade každé tri roky správu o pokroku vo vykonávaní tejto smernice. K správe priloží analýzu týkajúcu sa fungovania a vykonávania vrátane použitých a potrebných finančných zdrojov, vykonávania článkov 5 až 11 a článku 16, a prípadne posúdi potrebu zmeny a doplnenia tejto smernice.

5. Komisia v súlade s konzultačným postupom uvedeným v článku 15 ods. 2 prijme do … (22) pracovný program. V tomto pracovnom programe sa pre každý rok ustanovia ciele a lehoty pre jeho vykonávanie a v prípade potreby sa v ňom navrhnú potrebné úpravy.

Článok 18

Transpozícia

1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do … (23).

Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

Článok 19

Nadobudnutie účinnosti

Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

Článok 20

Adresáti

Táto smernica je určená členským štátom.

(1) Ú. v. EÚ C 277, 17.11.2009, s. 85.

(2) Pozícia Európskeho parlamentu z 23. apríla 2009 (zatiaľ neuverejnená v úradnom vestníku), pozícia Rady z 10. mája 2010, pozícia Európskeho parlamentu z … (zatiaľ neuverejnená v úradnom vestníku) (a rozhodnutie Rady z …).

(3) Ú. v. ES L 281, 23.11.1995, s. 31.

(4) Ú. v. EÚ L 201, 31.7.2002, s. 37.

(5) Ú. v. EÚ L 345, 31.12.2003, s. 90.

(6) Ú. v. EÚ L 218, 13.8.2008, s. 82.

(7) Ú. v. EÚ L 263, 9.10.2007, s. 1.

(8) Ú. v. ES L 124, 9.5.2002, s. 1.

(9) Ú. v. EÚ L 171, 9.7.2003, s. 1.

(10) Ú. v. EÚ L 3, 5.1.2005, s. 1.

(11) Ú. v. EÚ L 196, 24.7.2008, s. 1.

(12) Ú. v. ES L 184, 17.7.1999, s. 23.

(13) Ú. v. EÚ L 166, 30.4.2004, s. 124.

(14) Ú. v. ES L 370, 31.12.1985, s. 8.

(15) Ú. v. EÚ L 108, 25.4.2007, s. 1.

(16) Ú. v. ES L 204, 21.7.1998, s. 37.

(17) vložte dátum 30 mesiacov od nadobudnutia účinnosti tejto smernice.

(18) Ú. v. ES L 210, 7.8.1985, s. 29.

(19) vložte dátum: dátum nadobudnutia účinnosti tejto smernice.

(20) vložte dátum 12 mesiacov po nadobudnutí účinnosti tejto smernice.

(21) vložte dátum dva roky po nadobudnutí účinnosti tejto smernice.

(22) vložte dátum šesť mesiacov po nadobudnutí účinnosti tejto smernice.

(23) vložte dátum 18 mesiacov po nadobudnutí účinnosti tejto smernice.

integrácie budúcich nových alebo aktualizovaných aplikácií IDS spôsobom „plug and play“ (bez potreby nastavenia) do otvorenej platformy vo vozidlách;

1.1. Vymedzenie opatrení potrebných na integráciu rozličných aplikácií IDS do otvorenej platformy vo vozidlách, a to na základe:

integrácie príslušných technológií IDS do vozidiel a do parkovacích zariadení na cestách s cieľom aktualizovať informácie o dostupných parkovacích priestoroch na účely rezervácie.

Vymedzenie opatrení potrebných na poskytovanie informačných služieb založených na IDS pre bezpečné a chránené parkovacie miesta pre nákladné a úžitkové vozidlá, najmä na odpočívadlách so službami pri cestách, a to na základe:

1.2. Vymedzenie minimálnych požiadaviek potrebných na zabezpečenie kontinuity služieb IDS, a to najmä cezhraničných, v oblasti riadenia osobnej dopravy v rámci rozličných druhov dopravy, a to na základe:

Vymedzenie minimálnych požiadaviek na, pokiaľ je to možné, bezplatné poskytovanie „univerzálnych dopravných informácií“ týkajúcich sa bezpečnosti cestnej premávky všetkým užívateľom, ako aj ich minimálneho obsahu, a to na základe:

3.2. Vymedzenie požiadaviek potrebných na to, aby boli údaje o cestnej sieti, dopravné informácie a údaje dopravných službách používané na účely digitálnych máp v rámci možností presné a dostupné výrobcom digitálnych máp a poskytovateľom služieb, a to na základe:

Vymedzenie nevyhnutných požiadaviek potrebných na to, aby informačné služby o doprave poskytované v reálnom čase na celom území EÚ boli presné a dostupné užívateľom IDS aj za hranicami, a to na základe:

Vymedzenie nevyhnutných požiadaviek potrebných na to, aby informačné služby o multimodálnom cestovaní na celom území EÚ boli presné a dostupné užívateľom IDS aj za hranicami, a to na základe:

podporujú kontinuitu služieb – zabezpečujú nepretržité služby v celej Únii po zavedení IDS, najmä na transeurópskych sieťach a kde je to možné na vonkajších hraniciach Únie. Mali by zabezpečiť nepretržitosť služieb na úrovni prispôsobenej povahe dopravných sietí spájajúcich krajiny s krajinami a prípadne regióny s regiónmi a mestá s vidieckymi oblasťami;

ODÔVODNENÉ STANOVISKO RADY

I. ÚVOD

1. Komisia 16. decembra 2008 prijala návrh smernice Európskeho parlamentu a Rady o ustanovení rámca na rýchlejšie zavádzanie IDS (1) v EÚ a súvisiaci akčný plán.

2. Európsky hospodársky a sociálny výbor zaujal stanovisko k návrhu 13. apríla 2009. Európsky výbor regiónov bol konzultovaný, neprijal však žiadne stanovisko.

3. Európsky parlament prijal svoje stanovisko (2) v prvom čítaní 23. apríla 2009, pričom v ňom schválil 57 pozmeňujúcich a doplňujúcich návrhov. Komisia pozmenený návrh nepredložila.

4. Európsky dozorný úradník pre ochranu údajov poskytol stanovisko k návrhu Komisie 22. júla 2009 (3).

5. Rada 10. mája 2010 prijala svoju pozíciu v prvom čítaní dňa v súlade s riadnym legislatívnym postupom ustanoveným v článku 294 Zmluvy o fungovaní Európskej únie.

II. CIEĽ NÁVRHU

6. Všeobecným cieľom tohto návrhu je vytvoriť podmienky a predovšetkým zaviesť potrebné mechanizmy na podporu prebratia služieb a aplikácií inteligentných dopravných systémov (IDS) pre cestnú dopravu a ich prepojenie s inými druhmi dopravy s cieľom dosiahnuť, aby IDS celým svojim potenciálom prispeli k rôznym politikám EÚ.

III. ANALÝZA SPOLOČNEJ POZÍCIE

7. Všeobecne

Preskúmanie bielej knihy Európskej komisie o dopravnej politike – „Udržujte Európu v pohybe“ – z roku 2001 (4) v polovici trvania zdôraznilo význam inteligentnej dopravy a potrebu venovať sa čoraz väčším výzvam v súvislosti s udržateľným systémom cestnej dopravy. Inteligentné dopravné systémy majú ako výsledok uplatňovania nových informačných a komunikačných technológií v sektore dopravy potenciál prispieť k bezpečnej, efektívnej, udržateľnej, inkluzívnej a hladkej preprave tovaru a osôb na európskej dopravnej sieti a jej rozhrania s inými druhmi dopravy, ako aj zvýšiť konkurencieschopnosť európskeho priemyslu. Cieľom návrhu Komisie bolo využiť celý potenciál IDS na podporu politík EÚ v oblasti zvýšenia bezpečnosti cestnej premávky a dopravnej efektívnosti a zníženia vplyvu na životné prostredie, ako aj dosiahnuť dynamiku potrebnú na urýchlenie vstupu vyspelých aplikácií a služieb IDS na trh. Na tento účel sa v návrhu predpokladalo, že na ustanovenie spoločných a právne záväzných špecifikácií vymedzujúcich podrobné ustanovenia a postupy pre zavádzanie IDS v EÚ sa bude uplatňovať komitologický postup (regulačný postup s kontrolou).

Hoci Rada súhlasila s Komisiou, pokiaľ ide o cieľ návrhu, z prístupu Rady vyplynuli dôležité úpravy pôvodného návrhu v súvislosti s týmito otázkami:

— určenie a vymedzenie oblastí, v ktorých by sa mohli prijať špecifikácie

— uprednostnenie určitých opatrení na prijatie špecifikácií v uvedených oblastiach

— vyjasnenie povinností členských štátov v oblasti zavedenia a využívania aplikácií a služieb IDS

— nové články o „nezáväzných opatreniach“ a „normách“.

Výsledkom tohto prístupu je, že pozícia Rady v prvom čítaní upravuje pôvodný návrh Komisie tak, že prepracúva jeho znenie a vypúšťa z neho viacero ustanovení alebo ich doň dopĺňa.

Tým, že navrhuje postupné zavádzanie a využívanie aplikácií a služieb IDS, Rada nachádza krehkú rovnováhu medzi podporou rozvoja, zavádzania a využívania určitých služieb IDS a potrebou nezvyšovať administratívne a finančné zaťaženie členských štátov.

8. Hlavné otázky

Predmet úpravy a rozsah pôsobnosti

Komisia navrhla ustanoviť rámec na koordinované zavádzanie a využívanie inteligentných dopravných systémov v rámci Spoločenstva a vývoj špecifikácií potrebných na tento účel.

Európsky parlament vo veľkej miere súhlasil s návrhom Komisie zriadiť takýto rámec na koordinované a ucelené zavádzanie a využívanie inteligentných dopravných systémov v rámci Únie vrátane interoperabilných IDS. EP navrhol, aby sa táto smernica vzťahovala na všetky inteligentné dopravné systémy pre cestujúcich, vozidlá a infraštruktúru a ich prepojenie s cestnou dopravou vrátane mestskej dopravy. EP okrem toho navrhol, aby sa do rozsahu pôsobnosti smernice zahrnuli aj zraniteľní účastníci cestnej premávky, ale aby sa z rozsahu pôsobnosti vyňali záležitosti týkajúce sa verejného poriadku a verejnej bezpečnosti.

V pozícii Rady v prvom čítaní sa uvádza, že navrhovaný rámec má pomáhať koordinovanému a ucelenému využívaniu IDS, a to najmä cezhraničnému využívaniu. Rada je rovnako ako EP názoru, že smernica by sa nemala vzťahovať na záležitosti súvisiace s národnou bezpečnosťou alebo záujmami v oblasti obrany.

Prioritné oblasti

Komisia vo svojom návrhu uviedla štyri prioritné oblasti (optimálne využívanie cestných údajov, údajov o premávke a cestovných údajov, kontinuita služieb IDS súvisiacich s riadením premávky a nákladnej dopravy v rámci európskych dopravných koridorov a mestských aglomeráciách, bezpečnosť a bezpečnostná ochrana cestnej premávky a integrácia vozidiel do dopravnej infraštruktúry), v ktorých by Komisia mala predovšetkým vymedziť špecifikácie pre zavádzanie a využívanie aplikácií a služieb IDS.

Európsky parlament potvrdil tieto prioritné oblasti, no vypustil možnosť prijatia špecifikácií v iných ako týchto štyroch oblastiach.

Pozícia Rady v prvom čítaní sa vo veľkej miere zhoduje s pozíciou Európskeho parlamentu a uvádza sa v nej samostatný článok pre tieto štyri prioritné oblasti:

I. Optimálne využívanie cestných údajov, údajov o premávke a cestovných údajov

II. Kontinuita služieb IDS súvisiacich s riadením premávky a nákladnej dopravy

III. Aplikácie IDS v oblasti bezpečnosti a bezpečnostnej ochrany cestnej premávky

IV. Prepojenie vozidiel s dopravnou infraštruktúrou.

Rozsah týchto prioritných oblastí sa podrobnejšie ustanovuje v prílohe I smernice.

Prioritné opatrenia

Návrh Komisie prioritné opatrenia neobsahoval.

Prioritné opatrenia neustanovil ani Európsky parlament. Vymedzil však štyri oblasti (poskytovanie informačných služieb o premávke a doprave v reálnom čase na území celej EÚ, údaje a postupy na poskytovanie bezplatných minimálnych univerzálnych informačných služieb o premávke, harmonizované zavádzanie systému e-Call na celom území Európy a vhodné opatrenia v súvislosti s bezpečnými parkovacími miestami pre nákladné a komerčné vozidlá a v súvislosti s telematickými parkovacími a rezervačnými systémami), v ktorých by Komisia mala vymedziť špecifikácie na povinné zavádzanie a využívanie minimálnej úrovne aplikácií a služieb IDS.

Rada vo svojej pozícii v prvom čítaní prebrala myšlienku Európskeho parlamentu spočívajúcu v uprednostnení určitých aplikácií a služieb IDS. Na tento účel stanovuje týchto šesť prioritných opatrení:

a) poskytovanie informačných služieb o multimodálnom cestovaní na celom území EÚ

b) poskytovanie informačných služieb o premávke v reálnom čase v celej EÚ

c) údaje a postupy na poskytovanie, pokiaľ je to možné, bezplatných minimálnych univerzálnych dopravných informácií týkajúcich sa bezpečnosti cestnej premávky používateľom

d) harmonizované zabezpečenie interoperabilného systému eCall na celom území EÚ

e) poskytovanie informačných služieb pre bezpečné a chránené parkovacie miesta pre nákladné a úžitkové vozidlá

f) poskytovanie rezervačných služieb pre bezpečné a chránené parkovacie miesta pre nákladné a úžitkové vozidlá.

Zavádzanie aplikácií a služieb IDS

V návrhu Komisie sa ustanovovalo, že členské štáty prijmú opatrenia potrebné na zabezpečenie koordinovaného zavádzania a využívania interoperabilných aplikácií a služieb IDS v rámci Únie. Komisia na tento účel navrhla prijať komitologickým postupom (regulačný postup s kontrolou) špecifikácie, z ktorých by pre členské štáty mohla vyplývať i povinnosť zaviesť aplikácie a služby IDS.

Európsky parlament vo veľkej miere súhlasil s návrhom Komisie a posilnil príslušné formulácie s cieľom vyhnúť sa geografickému rozdrobeniu a nesúdržnosti aplikácií a služieb IDS. EP uviedol, že členské štáty by mali zabezpečiť spätnú kompatibilitu aplikácií a služieb IDS v rámci Únie. EP tiež navrhol, že členské štáty by mali uplatňovať IDS na všetky druhy dopravy a na rozhrania medzi nimi a zabezpečiť tým vysokú úroveň integrácie všetkých druhov dopravy. EP rovnako ustanovil, že členské štáty by mali prijať opatrenia potrebné na zaistenie dodržiavania základných zásad (účinnosť, efektívnosť nákladov, geografická kontinuita, interoperabilita a stupeň vyspelosti) stanovených na hodnotenie potrieb. Členské štáty by na tento účel mali zohľadniť aj morfologické osobitosti izolovaných zemepisných oblastí a vzdialenosti, ktoré treba prekonávať, aby sa k nim dalo dostať, pričom v prípade potreby uplatnia výnimku z uvedenej zásady efektívnosti nákladov.

Rada upresňuje, že o tom, či sa na ich území zavedú aplikácie a služby IDS, rozhodujú členské štáty. Pokiaľ sa však aplikácie a služby IDS zavedú, špecifikácie prijaté na základe tejto smernice sa musia dodržiavať. Rada taktiež ustanovuje, že pokiaľ sa neprijmú žiadne špecifikácie, členské štáty sa budú usilovať spolupracovať v uvedených prioritných oblastiach.

Špecifikácie

V návrhu Komisie sa uvádzalo, že na prijatie špecifikácií vymedzujúcich podrobné ustanovenia a postupy pre zavádzanie IDS v Únii sa bude sa uplatňovať komitologický postup (regulačný postup s kontrolou). Tieto špecifikácie by taktiež mali byť založené na určitých zásadách ustanovených v prílohe I a mali by obsahovať aspoň základné prvky ustanovené v prílohe II.

Európsky parlament ďalej upresnil, že Komisia by mala vymedziť špecifikácie na povinné zavádzanie a využívanie minimálnej úrovne aplikácií a služieb IDS v štyroch oblastiach (pozri časť venovanú prioritným opatreniam). Komisia by mala ďalej vymedziť špecifikácie na potrebné zavádzanie a využívanie IDS nad minimálnu úroveň aplikácií a služieb IDS v prípade výstavby alebo údržby transeurópskej cestnej siete (TERN), ktorú spolufinancuje Spoločenstvo. Špecifikácie by mali určiť aj podmienky, za ktorých by členské štáty spolu s Komisiou mohli zavádzať dodatočné pravidlá na poskytovanie týchto služieb na celom ich území alebo na časti ich územia. Komisia by pred prijatím špecifikácií mala uskutočniť posúdenie vplyvu zahŕňajúce komplexnú analýzu nákladov a prínosov v súvislosti s vykonávacími opatreniami ustanovenými v smernici. Posúdenie vplyvu by sa malo venovať otázke dodatočných ekonomických nákladov, ktoré budú niesť hospodárske subjekty, a otázke parametrov týkajúcich sa hospodárskeho cyklu IDS.

Rada vo svojej pozícii v prvom čítaní rozvinula myšlienku Európskeho parlamentu spočívajúcu v uprednostnení určitých aplikácií a služieb IDS, ktoré sa odrážajú v prioritných opatreniach. Komisia sa na tento účel bude usilovať o prijatie špecifikácií pre uvedené prioritné opatrenia. Komisia okrem toho najneskôr 12 mesiacov po prijatí potrebných špecifikácií pre prioritné opatrenie a po uskutočnení posúdenia vplyvu spolu s analýzou nákladov a prínosov predloží v prípade potreby Európskemu parlamentu a Rade návrh týkajúci sa zavedenia daného prioritného opatrenia. Rada ďalej upresňuje, že špecifikácie môžu zahŕňať funkčné, technické, organizačné ustanovenia a ustanovenia týkajúce sa služieb. Rada súhlasí s pozíciou EP, že členské štáty môžu po oznámení Komisii zavádzať dodatočné pravidlá týkajúce sa poskytovania služieb IDS na ich území. Rada uvádza, že špecifikácie sa majú v prípade potreby zakladať na normách a že Komisia pred prijatím špecifikácií vždy uskutočňuje posúdenie vplyvu. Napokon, Rada uvádza, že Komisia môže prijať špecifikácie prostredníctvom postupu pre delegované akty v súlade s článkom 290 Zmluvy o fungovaní Európskej únie. Právomoc prijímať špecifikácie týmto postupom zanikne po siedmich rokoch od nadobudnutia účinnosti tejto smernice. EP alebo Rada môžu delegovanie právomoci na prijímanie špecifikácií kedykoľvek zrušiť. Európsky parlament alebo Rada môžu voči špecifikáciám vzniesť námietky v lehote dvoch mesiacov odo dňa ich oznámenia. Na podnet Európskeho parlamentu alebo Rady sa táto lehota môže predĺžiť o dva mesiace.

Normy a nezáväzné opatrenia

Na normy a nezáväzné opatrenia neodkazoval ani návrh Komisie ani stanovisko Európskeho parlamentu.

V pozícii Rady v prvom čítaní sa odkazuje na normy, ktoré sa môžu vypracovať v prioritných oblastiach a v rámci prioritných opatrení v súlade s postupom ustanoveným v smernici 98/34/ES. Tieto normy by mali zabezpečiť interoperabilitu, kompatibilitu a kontinuitu pri zavádzaní a operačnom využívaní služieb a aplikácií IDS. Rada okrem toho vložila článok o prijatí usmernení a iných nezáväzných opatrení zo strany Komisie s cieľom uľahčiť spoluprácu členských štátov v prioritných oblastiach.

Ochrana údajov

V návrhu Komisie sa uvádzal všeobecný odkaz na existujúce právne predpisy Únie v oblasti ochrany údajov a súkromia.

Európsky parlament upresnil ustanovenia o ochrane údajov a súkromia tým, že na účely fungovania aplikácií a/alebo služieb IDS podporil využívanie anonymných údajov. Osobné údaje by sa mali spracúvať iba to tej miery, do akej je toto spracúvanie nevyhnutné na fungovanie aplikácií a/alebo služieb IDS.

V pozícii Rady v prvom čítaní sa zohľadňuje pozícia EP, ako aj stanovisko Európskeho dozorný úradník pre ochranu údajov, a to posilnením ustanovení o ochrane údajov a súkromia.

Pravidlá týkajúce sa zodpovednosti

Návrh Komisie neobsahoval pravidlá týkajúce sa zodpovednosti.

Európsky parlament považuje otázku zodpovednosti za nevyhnutnú podmienku rýchleho rozvoja a zavedenia aplikácií a služieb IDS.

V pozícii Rady v prvom čítaní sa zohľadňuje stanovisko EP a odkazuje na príslušné existujúce právne predpisy Únie a členských štátov.

Zásady pre špecifikácie a zavádzanie IDS

Návrh Komisie zaviedol určité zásady, ktoré sa majú dodržiavať pri výbere a zavádzaní aplikácií a služieb IDS.

Európsky parlament posilnil a rozšíril tieto zásady odkazom na ochranu zraniteľných účastníkov cestnej premávky, nepretržité služby na celom území Spoločenstva a jeho vonkajších hraniciach, ako aj na intermodalitu.

Pozícia Rady v prvom čítaní, ktorá sa inšpirovala pozíciou EP, ďalej rozvinula príslušné ustanovenia odkazom na proporcionalitu, interoperabilitu, spätnú kompatibilitu a rešpektovanie existujúcej povahy vnútroštátnych infraštruktúr a sietí.

9. Iné pozmeňujúce a doplňujúce návrhy prijaté Európskym parlamentom

Ďalšie pozmeňujúce a doplňujúce návrhy, ktoré sa nezahrnuli do pozície Rady v prvom čítaní, sa týkajú:

— odkazu na moderné aplikácie a mechanizmy Spoločenstva pre rozličné druhy dopravy, ako napríklad pre železničnú dopravu (ERTMS a TAF-TSI), námornú a vnútrozemskú vodnú dopravu (LRITS, SafeSeaNet, VTMIS, RIS), leteckú dopravu (SESAR) a pozemnú dopravu, napr. prepravu hospodárskych zvierat (pozmeňujúci a doplňujúci návrh č. 2),

— odkazu na vyhradenú obojsmernú komunikáciu s krátkym dosahom (DSRC) (pozmeňujúce a doplňujúce návrhy č. 5, 16 a 53),

— odkazu, v článku o predmete úpravy a rozsahu pôsobnosti (pozmeňujúci a doplňujúci návrh č. 7), na cestujúcich, vozidlá a infraštruktúru a ich vzájomné pôsobenie v oblasti cestnej dopravy vrátane mestskej dopravy,

— ustanovenia a vymedzenia minimálnej úrovne aplikácií a služieb IDS (pozmeňujúce a doplňujúce návrhy č. 12, 20 a 21),

— ďalších ustavení týkajúcich sa typového schvaľovania zariadení a softvéru IDS súvisiacich s cestnou infraštruktúrou (pozmeňujúce a doplňujúce návrhy č. 27, 28, 29, 30 a 31),

— lehoty na transpozíciu v dĺžke 12 mesiacov po nadobudnutí účinnosti tejto smernice (pozmeňujúci a doplňujúci návrh č. 49),

— povinnosti členských štátov vypracovať tabuľku zhody medzi prijatými vnútroštátnymi ustanoveniami a touto smernicou (pozmeňujúci a doplňujúci návrh č. 49).

IV. ZÁVER

Rada pri stanovovaní svojej pozície v prvom čítaní v plnej miere zohľadnila návrh Komisie a stanovisko Európskeho parlamentu v prvom čítaní. V súvislosti s pozmeňujúcimi a doplňujúcimi návrhmi Európskeho parlamentu Rada konštatuje, že mnohé z nich už do svojej pozície v prvom čítaní z hľadiska myšlienky, čiastočne alebo v celom rozsahu zahrnula.

(1) Inteligentné dopravné systémy

(2) zatiaľ neuverejnená v úradnom vestníku

(3) Dokument 12479/09.

(4) Dokument 10954/06.